Art Boutique Gallery and Accommodation | LekkeSlaap
Art Boutique Gallery bied gehalteverblyf in die skilderagtige dorpie Kaapsehoop in Mpumalanga. Dié gastehuis is 32 km vanaf Nelspruit en is geskik vir vakansiegangers en sakereisigers.
Verblyf is beskikbaar in 3 gerieflike en suite-slaapkamers met 'n kunstema op die boonste verdieping van die huis. Die eienaar woon op die onderste verdieping. Elke gastekamer het gemaklike beddens en 'n privaat badkamer. In die gemeenskaplike sitkamer is daar satelliet-TV met OpenView en tee- en koffiemaakgeriewe, 'n yskas-vrieskas, mikrogolfoond, sitkamerstel en 'n etenstafel beskikbaar. Linne word met inklok voorsien en weekliks, of op versoek, omgeruil. Kamers word daagliks, behalwe op Sondae, skoongemaak. Daar is verwarmers en ekstra komberse in die kamers, aangesien Kaapschehoop in die berge geleë is en taamlik koud raak in die nag.
Geriewe sluit 'n buitebraai-area, apaprte onderdakbraai-area en veilige parkeerplek op die perseel in. Dis verder troeteldiervriendelik. Die kombuis is op die grondverdieping geleë en goed toegerus, maar gaste moet asb. reël om gebruik te maak daarvan aangesien dit met die eienaar en ander gaste gedeel word. Al die eiendomme in Kaapsehoop kry hul water van boorgate. Ons boorgatwater word versigtigheidshalwe gesuiwer. Drinkwater word ekstra gesuiwer met 'n filter onder die toonbank. Daar is oorgenoeg warm water vir jou stort beskikbaar. Waterdruk word met 'n elektriese waterdrukpomp voorsien.
Krag in Suid-Afrika word gereeld onderbreek as gevolg van Eskom-beurtkrag. Ons het 'n klein kragopwekker wat genoeg elektriese krag vir beligting voorsien.
'n Kampvuur word gereeld onder die sterre gemaak indien die weer dit toelaat. Gaste kan gerus die prag van die natuur in die aand in 'n veilige omgewing kom waardeer.
Ontbyt en ander maaltye kan by een van die verskeie restaurante in die area geniet word. Die restaurant op die perseel, Koek n Pan, is slegs naweke en vakansiedae van 08:00 tot 15:00 oop. Daar is ook 'n kunsgalery op die perseel waar gaste lieflike kunswerke deur plaaslike kunstenaars kan besigtig en koop.
Kaapsehoop is 'n historiese dorpie in die Mpumalanga-Drakensberge. Dit is ryk aan geskiedenis en natuurskoon. Sommige van die natuurlike terreine sluit 'n pragtige waterval sowat 15 minute se stap van die gastehuis af, 'n natuurlike rotstuin, 'n uitkykpunt, staproetes, Adam se Kalender, klipkringe, en die blouswael-reservaat in.
4.7 uit 5van 46 resensies vir Art Boutique Gallery and Accommodation
Coetseestraat 497, Kaapschehoop, 1200, Mpumalanga
Gaste dink Art Boutique Gallery and Accommodation het 'n uitstekende ligging
https://travelground.imgix.net/AAEAAQAAAAAAAAAAAAAAS3oWVWmgtGtHiCuQdYiV24DgM88ZJfy9FYfxfLVMrTmIYPd8Zo?w=1440&h=960&fit=crop&auto=format Vanaf R500 per nag (vir 2 persone) 46 5 1 5 497 Coetsee Street Kaapschehoop 1200 Mpumalanga 086 999 0018 14:00-21:00 10:00 -25.591133083413 30.764473266201